我好驚上台
唔係少少驚
係好驚
27歲以前都唔覺得有咩問題
直至我開始寫歌
我都只係彈俾自己聽
如果室友喺度，我就會就身唔自在
但寫咗歌幾年，發覺仲未夠
我想將我嘅故事同想法話俾其他人知
但我生理上就係做唔到
我有呢種唔合理嘅恐懼
但係我越寫得多，練習得越多
我就越想上台表演
就喺30歲生日嗰個禮拜
我決定去參與呢個表演
同埋先擺低內心嘅恐懼
去到表演場地，見到爆滿
整整坐咗20人
（笑聲）
佢哋睇嚟都好嬲
我深呼吸，然後報名上台表演
我當時仲覺得唔錯
直至我上台前十分鐘
身體開始唔聽話，焦慮嘅情緒湧埋嚟
當你驚嘅時候，交感神經就會活躍
腎上腺素急速增加，心跳加快
呼吸變得急促
跟住落黎一啲唔重要嘅器官
好似消化系統，會停止運作
（笑聲）
口會乾，血液由身體盡頭流返去中央
所以你嘅手指唔聽使
加上瞳孔放大，肌肉緊張
第六感有啲痛
成個身體隨時可以進入作戰狀態
（笑聲）
呢種狀態唔適合表演民謠歌曲
（笑聲）
其實神經系統好蠢
你話真係架？
人類進化咗二十萬年
仲分唔到劍齒
定星期二夜晚開咪嘅廿個民謠歌手？
（笑聲）
自從嗰次之後我都冇再咁驚
（笑聲同鼓勵）
然後到我表演
我上台開始唱
我唱第一句時
唱出嚟嘅係好多人驚嘅音
當你聲帶嗌
就唔會發出好聽嘅震音
就發唔到歌劇院歌手咁嘅聲線
好驚嘅我成個身都震
簡直係一場惡夢
我好尷尬，觀眾也唔係好舒服
佢哋留意著我嘅不安
情況壞到極點
但嗰次係我第一次唱住自已寫嘅歌
好嘅係，我有望到觀眾一眼
令我同觀眾有交流
呢個係我一直想做嘅
我仲想要更多
但我知道我一定要刻服緊張先
所以嗰晚我決心要毎個禮拜都返去
直到我唔緊張為止
我真嘅每個禮拜都返去表演
雖然每個禮拜都有去
但係情況冇改善。每個禮拜都舊態復發
（笑聲）
我仲係咁驚
有一日我突然感悟到啲嘢
我好記得呢次感悟，因為我好少會有感悟
（笑聲）
其實我只需要寫一首
關於自己恐懼嘅歌就得啦
當我喺台上驚嗰陣
呢首歌就珍珠都冇咁真
我愈緊張，首歌就愈精彩，噉就容易啦
所以我開始寫一首有關怯場嘅歌
首歌開頭講我承認我嘅問題
身體反應點樣、我感覺點樣
觀眾感覺點樣
跟著描述我顫抖嘅聲音
同埋我知道我到時會唱高半八度
因為我會好緊張
用一首講述自己嘅歌
而歌詞裏面嘅嘢正正係發生梗嘅時候
觀眾就有想像嘅空間
佢哋唔需要因為我嘅緊張
而覺得唔係好好
佢哋可以感同身受
噉大家就可以成為一個快樂
緊張而唔太舒服嘅大家庭
（笑聲）
只要顧及觀眾，同擁抱、利用我嘅短處
我可以將一啲問題化為優勢
有咗呢首怯場嘅歌令我克服
初時表演最大嘅難題
然後就可以容易啲唱之後嘅歌
最後，我連呢首怯場嘅歌都唔使唱啦
但當然非常緊張嘅時候就例外
好似宜家咁
（笑聲）
你哋想我表演呢首歌嗎？
（掌聲）
俾我飲啖水好唔好？
（音樂）
唔該
♫ 你哋知道嗎，我唔係講笑 ♫
♫ 我上台好驚係真嘅 ♫
♫ 如果我一路震一路唱 ♫
♫ 你就知道我嘅感受 ♫
♫ 我會犯嘅錯 ♫
♫ 因身體抖動引致嘅震音 ♫
♫ 台下嘅你為我尷尬 ♫
♫ 但你唔需要 ♫
♫ 或者少少都得嘅 ♫
（笑聲）
♫ 或者我會想像你哋都冇著衫 ♫
♫ 但係喺赤祼嘅人面前唱歌
會令我更驚 ♫
♫ 呢樣就唔使多講 ♫
♫ 但我嘅身體形象
永遠都唔係我嘅長處 ♫
♫ 真心，我希望你哋都可以著衫 ♫
♫ 我嘅意思係，你唔係真係赤祼 ♫
♫ 我係有問題嗰個 ♫
♫ 你叫我唔使擔心你會表演得好好 ♫
♫ 但係我只係最終面對自己嘅人 ♫
♫ 我知道我會點 ♫
♫ 你嘅說話好好，可惜太遲啦 ♫
♫ 若果唔係有啲哄騙 ♫
♫ 諷刺嘅語氣對我嘅表演無補於事 ♫
♫ 不過宜家我哋唔應該討論呢啲嘢 ♫
♫ 因為講真嘅
我喺台上，你喺台下。你好呀 ♫
♫ 而且我唔係用恐懼感黎開玩笑 ♫
♫ 如果我仲未準備好面對佢 ♫
♫ 我今日就唔會喺度 ♫
♫ 如果我唱到明亮嘅音符 ♫
♫ 你就知道我逐漸喺度復原 ♫
♫ 或者下個禮拜，我會彈吉他 ♫
♫ 我把聲會好似水咁清
而大家都會一齊唱 ♫
♫ 但我宜家只想演奏 ♫
♫ 同唱歌 ♫
♫ 要比音速仲快 ♫
（掌聲）